Les accions d'intermediació laboral que portaran a terme les agències de col·locació tenen per objecte facilitar a les persones una ocupació adequada a les seves característiques i facilitar a les empreses les persones treballadores amb un perfil professional ajustat als seus requeriments i a les seves necessitats.
Concretament, les accions subvencionables en ambdues línies que es portaran a terme per aconseguir l'objectiu d'inserció laboral de les persones participants són les següents:
Accions de prospecció d'empreses per captar les ofertes a on es derivaran les candidatures de les persones assignades a l'agència de col·locació.
Accions relacionades amb la valoració del perfil professional, aptituds i coneixements i de la qualificació professional amb relació als requeriments i característiques dels llocs de treball derivats de les accions de prospecció esmentades en el punt anterior.
Accions de seguiment de les candidatures que proposa l'agència de col·locació amb les empreses i les persones candidates per comprovar els resultats de les derivacions i introduir millores en properes accions de derivació.
Accions de preparació de les entrevistes laborals que siguin conseqüència de les candidatures proposades per l'agència de col·locació.
Accions per millorar els resultats d'intermediació adreçades a reforçar la intermediació laboral de les persones.
Accions d'informació, assessorament i sensibilització a les empreses per ser una empresa inclusiva.
Accions adreçades a valorar les necessitats mínimes d'adaptació del lloc de treball que ocupi.
Accions de seguiment del procés d'inserció mitjançant entrevistes amb les persones treballadores seleccionades i el personal de l'empresa, amb l'objectiu de vetllar pel procés d'inserció i solucionar possibles dificultats en el cas que es produeixin.
Accés a la sol·licitud per a les entitats privades
Accés a la sol·licitud per a les entitats públiques
Les entitats que tinguin la condició d'agències de col·locació a data 18 d'octubre de 2018 i que disposin, en aquesta mateixa data, de centres de treball a Catalunya publicats en l'Espai Telemàtic Comú.
Així mateix, caldrà que compleixin amb els requisits generals i específics indicats a la base 3 i 4 de l'Ordre TSF/310/2016, de 17 de novembre.
Les persones més grans de 30 anys, desocupades i inscrites durant més de 12 mesos ininterromputs en el Servei Públic d'Ocupació de Catalunya com a demandants d'ocupació no ocupades que siguin derivades per les oficines de treball del SOC.
Les persones participants no poden haver participat a la present convocatòria ni a la convocatòria immediatament anterior, tant de la línia 1 com de la línia 2 (la Resolució TSF/2989/2017, de 19 de desembre i la Resolució TSF/2186/2017, de 28 de juliol)
Addicionalment, per a la Línia 2 també han de complir els requisits següents:
No poden haver participat en el Programa de Serveis integrals d'orientació, acompanyament i suport a la inserció de les persones amb discapacitat o trastorns de la salut mental (SIOAS), en l'exercici actual i/o immediatament en l'anterior.
Per a la línia 1, l'import màxim destinat és de 3.000.000 euros
Per a la línia 2, l'import màxim és de 500.000 euros
Ministeri de Treball, Migracions i Seguretat Social (Conferència Sectorial)
El termini per presentar les sol·licitud comença el 20 de novembre i finalitza el 26 de novembre 2018.
El termini d'execució de les accions subvencionables s'inicia en la data de la Resolució d'atorgament i finalitza com a màxim el 31 de desembre de 2019.